Document ID: 32003R0159

32003R0159
L 025/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 159/2003 НА КОМИСИЯТА
от 29 януари 2003 година
за изменение на Регламент (ЕО) № 2377/2002 относно откриване и начин на управление на тарифна квота на Общността за ечемик за пивоварни цели с произход от трети страни и за дерогация от Регламент (ЕИО) № 1766/92 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно обща организация на пазарите на зърнени култури (1), последно изменен с Регламент (ЕО) № 1666/2000 (2), и по-специално член 12, параграф 1 от него,
като има предвид, че:
(1)
Регламент (ЕО) № 2377/2002 на Комисията (3) въвежда тарифна квота за внос на 50 000 t ечемик за пивоварни цели с код по КН 1003 00 50. Този код по КН бе създаден в рамките на специфичните преговори на Уругвайския кръг и се отнася до кода по ХС 1003 00. С цел да се избегне практически митнически проблем при вноса на пивоварен ечемик в рамките на тази квота е подходящо да се използва кодът по ХС 1003 00, който покрива също ечемика за пивоварни цели.
(2)
Мерките, предвидени в настоящия регламент, са в съответствие със становището на Управителния комитет по зърнените култури,
ПРИЕ НАСТОЯЩИЯ РЕГЛАМЕНТ:
Член 1
Член 2, параграф 1 от Регламент (ЕО) № 2377/2002 се заменя със следния параграф:
„1. Въвежда се тарифна квота за внос на 50 000 t ечемик за пивоварни цели с код по ХС (ех) 1003 00, предназначен за производство на бира, отлежала в бъчви, съдържащи буково дърво.“
Член 2
Настоящият регламент влиза в сила на третия ден след датата на публикуването му в Официален вестник на Европейските общности.
Той се прилага от 1 януари 2003 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 януари 2003 година.

Labels: 3
17
5
15